CELEX: 62019TN0188
Language: mt
Date: 2019-04-01 00:00:00
Title: Kawża T-188/19: Rikors ippreżentat fil-1 ta’ April 2019 — Ir-Renju Unit vs Il-Kummisssjoni

20.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 172/46
            
         
      Rikors ippreżentat fil-1 ta’ April 2019 — Ir-Renju Unit vs Il-Kummisssjoni
      (Kawża T-188/19)
      (2019/C 172/60)
      Lingwa tal-kawża: l-Ingliż
      
         Partijiet
      
      
         Rikorrent: Ir-Renju Unit tal-Gran Brittanja u l-Irlanda ta’ Fuq (rappreżentanti: S. Brandon, aġent, T. Johnston u J. Scott, Barristers)
      
         Konvenuta: Il-Kummisssjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni li tadotta r-rapport finali ta’ awditjar, bin-numru ta’ referenza ta’ awditjar 14-BA262-013, bħala finali, kif innotifikat lir-Renju Unit permezz ta’ ittra tal-20 ta’ Diċembru 2018 u riċevut fil-21 ta’ Jannar 2019;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq l-allegazzjoni li l-Awdituri wettqu żball ta’ liġi meta kkonstataw li kienu meħtieġa skedi tal-ħin ta’ kuljum u, b’hekk, interpretaw b’mod żbaljat il-ftehimiet ta’ sussidju.
               
            
                  2.
               
               
                  It-tieni motiv ibbażat fuq l-allegazzjoni li r-rapport finali ta’ awditjar jimmina l-aspettattivi leġittimi tal-Met Office (l-Uffiċċju Meteoroloġiku, ir-Renju Unit) li s-sistema tiegħu għar-reġistrazzjoni tal-ħin ex post facto u l-kalkolu tiegħu fix-xahar tar-rati tal-ispejjeż indiretti huma konformi mar-rekwiżiti tal-ftehimiet ta’ sussidju.